amanoisuno/poet huggingface dataset:
塞下曲 李頎
少年學騎射，勇冠並州兒。直愛出身早，邊功沙漠垂。戎鞭腰下插，羌笛雪中吹。膂力今應盡，將軍猶未知。
寄鏡湖朱處士 李頎
澄霽晚流闊，微風吹綠蘋。鱗鱗遠峰見，淡淡平湖春。芳草日堪把，白雲心所親。何時可為樂，夢裏東山人。
宴陳十六樓 李頎
西樓對金谷，此地古人心。白日落庭內，黃花生澗陰。四鄰見疏木，萬井度寒砧。石上題詩處，千年留至今。
送相裏造入京 李頎
子月過秦正，寒雲覆洛城。嗟君未得志，猶作苦辛行。暖酒嫌衣薄，瞻風候雨晴。春官含笑待，驅馬速前程。
送錢子入京 李頎
夜夢還京北，鄉心恨擣衣。朝逢入秦使，走馬喚君歸。驛路清霜下，關門黃葉稀。還家應信宿，看子速如飛。
送綦毋三寺中賦得紗燈 李頎
禪室吐香燼，輕紗籠翠煙。長繩掛青竹，百尺垂紅蓮。熠爚眾星下，玲瓏雙塔前。含光待明發，此別豈徒然。
送人尉閩中 李頎
可歎芳菲日，分為萬里情。閶門折垂柳，御苑聽殘鶯。海戍通閩邑，江航過楚城。客心君莫問，春草是王程。
送人歸沔南 李頎
梅花今正發，失路複何如。舊國雲山在，新年風景餘。春饒漢陽夢，日寄武陵書。可即明時老，臨川莫羨魚。
送盧逸人 李頎
洛陽為此別，攜手更何時。不復人間見，只應海上期。清溪入雲木，白首臥茅茨。共惜盧敖去，天邊望所思。
送顧朝陽還吳 李頎
寂寞俱不偶，裹糧空入秦。宦途已可識，歸臥包山春。舊國指飛鳥，滄波愁旅人。開樽洛水上，怨別柳花新。
送竇參軍 李頎
城南送歸客，舉酒對林巒。暄鳥迎風囀，春衣度雨寒。桃花開翠幕，柳色拂金鞍。公子何時至，無令芳草闌。
望秦川 李頎
秦川朝望迥，日出正東峰。遠近山河淨，逶迤城闕重。秋聲萬戶竹，寒色五陵松。客有歸歟歎，淒其霜露濃。
晚歸東園 李頎
荊扉帶郊郭，稼穡滿東菑。倚杖寒山暮，鳴梭秋葉時。回雲覆陰谷，返景照霜梨。澹泊真吾事，清風別自茲。
覺公院施鳥石台 李頎
石台置香飯，齋後施諸禽。童子亦知善，眾生無懼心。苔痕蒼曉露，盤勢出香林。錫杖或圍繞，吾師一念深。
籬筍 李頎
東園長新筍，映日複穿籬。迸出依青嶂，攢生伴綠池。色因林向背，行逐地高卑。但恐春將老，青青獨爾為。
達奚吏部夫人寇氏挽歌 李頎
存歿令名傳，青青松柏田。事姑稱孝婦，生子繼先賢。露濕銘旌重，風吹鹵簿前。陰堂從此閉，誰誦女師篇。
寄司勳盧員外 李頎
流澌臘月下河陽，草色新年發建章。秦地立春傳太史，早晚薦雄文似者，故人今已賦長楊。
寄綦毋三 李頎
新加大邑綬仍黃，近與單車去洛陽。顧眄一過丞相府，共道進賢蒙上賞，看君幾歲作台郎。
送魏萬之京 李頎
朝聞遊子唱離歌，昨夜微霜初渡河。鴻雁不堪愁裏聽，莫見長安行樂處，空令歲月易蹉跎。
送李回 李頎
知君官屬大司農，詔幸驪山職事雄。歲發金錢供禦府，不睹聲明與文物，自傷流滯去關東。
宿瑩公禪房聞梵 李頎
花宮仙梵遠微微，月隱高城鐘漏稀。夜動霜林驚落葉，始覺浮生無住著，頓令心地欲皈依。
題璿公山池 李頎
遠公遁跡廬山岑，開士幽居祇樹林。片石孤峰窺色相，此外俗塵都不染，惟餘玄度得相尋。
題盧五舊居 李頎
物在人亡無見期，閒庭系馬不勝悲。窗前綠竹生空地，憶君淚落東流水，歲歲花開知為誰。
贈別張兵曹 李頎
漢家蕭相國，功蓋五諸侯。勳業河山重，丹青錫命優。君為禁臠婿，爭看玉人遊。荀令焚香日，潘郎振藻秋。新成鸚鵡賦，能衣鷫鸘裘。不憚軒車遠，仍尋薜荔幽。苑梨飛絳葉，伊水淨寒流。雪滿故關道，雲遮祥鳳樓。一身輕寸祿，萬物任虛舟。別後如相問，滄波雙白鷗。
宿香山寺石樓 李頎
夜宿翠微半，高樓聞暗泉。漁舟帶遠火，山磬發孤煙。衣拂雲松外，門清河漢邊。峰巒低枕席，世界接人天。靄靄花出霧，輝輝星映川。東林曙鶯滿，惆悵欲言旋。
聖善閣送裴迪入京 李頎
雲華滿高閣，苔色上鉤欄。藥草空階靜，梧桐返照寒。清吟可愈疾，攜手暫同歡。墜葉和金磬，饑烏鳴露盤。伊流惜東別，灞水向西看。舊托含香署，雲霄何足難。
奉送漪叔游潁川兼謁淮陽太守 李頎
罷吏今何適，辭家方獨行。嵩陽入歸夢，潁水半前程。聞道淮陽守，東南臥理清。郡齋觀政日，人馬望鄉情。疊嶺雪初霽，寒砧霜後鳴。臨川嗟拜手，寂寞事躬耕。
二妃廟送裴侍禦使桂陽 李頎
沅上秋草晚，蒼蒼堯女祠。無人見精魄，萬古寒猿悲。桂水身歿後，椒漿神降時。回雲迎赤豹，驟雨颯文狸。受命出炎海，焚香征楚詞。乘驄感遺跡，一吊清川湄。
送暨道士還玉清觀 李頎
仙宮有名籍，度世吳江濆。大道本無我，青春長與君。中州俄已到，至理得而聞。明主降黃屋，時人看白雲。空山何窈窕，三秀日氛氳。遂此留書客，超遙煙駕分。
送劉主簿歸金壇 李頎
與子十年舊，其如離別何。宦遊鄰故國，歸夢是滄波。京口青山遠，金陵芳草多。雲帆曉容裔，江日晝清和。縣郭舟人飲，津亭漁者歌。茅山有仙洞，羨爾再經過。
送盧少府赴延陵 李頎
問君從宦所，何日府中趨。遙指金陵縣，青山天一隅。行人懷寸祿，小吏獻新圖。北固波濤險，南天風俗殊。春江連橘柚，晚景媚菰蒲。漠漠花生渚，亭亭雲過湖。灘沙映村火，水霧斂檣烏。回首東門路，鄉書不可無。
送皇甫曾遊襄陽山水兼謁韋太守 李頎
峴山枕襄陽，滔滔江漢長。山深臥龍宅，水淨斬蛟鄉。元凱春秋傳，昭明文選堂。風流滿今古，煙島思微茫。白雁暮沖雪，青林寒帶霜。蘆花獨戍晚，柑實萬家香。舊國欲茲別，輕舟眇未央。百花亭漫漫，一柱觀蒼蒼。按俗荊南牧，持衡吏部郎。逢君立五馬，應醉習家塘。
龍門送裴侍禦監五嶺選 李頎
萬里番禺地，官人繼帝憂。君為柱下史，將命出東周。歇馬傍川路，張燈臨石樓。棱棱靜疏木，濞濞響寒流。榔葉四荒外，梅花五嶺頭。明珠尉佗國，翠羽夜郎洲。夷俗富珍產，土風資宦遊。心清物不雜，弊革事無留。舉善必稱最，持奸當去尤。何辭桂江遠，今日用賢秋。
送喬琳 李頎
草綠小平津，花開伊水濱。今君不得意，孤負帝鄉春。口不言金帛，心常任屈伸。阮公惟飲酒，陶令肯羞貧。陽羨風流地，滄江遊寓人。菱歌五湖遠，桂樹八公鄰。青鳥迎孤棹，白雲隨一身。潮隨秣陵上，月映石頭新。未可逃名利，應須在縉紳。汀洲芳杜色，勸爾暫垂綸。
題少府監李丞山池 李頎
能向府亭內，置茲山與林。他人驌驦馬，而我薜蘿心。雨止禁門肅，鶯啼官柳深。長廊閟軍器，積水背城陰。窗外王孫草，床頭中散琴。清風多仰慕，吾亦爾知音。
長壽寺粲公院新甃井 李頎
僧房來往久，露井每同觀。白石抱新甃，蒼苔依舊欄。空瓶宛轉下，長綆轆轤盤。境界因心淨，泉源見底寒。鐘鳴時灌頂，對此日閑安。
魏倉曹宅各賦一物得當軒石竹 李頎
羅生殊眾色，獨為表華滋。雖雜蕙蘭處，無爭桃李時。同人趨府暇，落日後庭期。密葉散紅點，靈條驚紫蕤。芳菲看不厭，採摘願來茲。
奉送五叔入京兼寄綦毋三 李頎
雲陰帶殘日，悵別此何時。欲望黃山道，無由見所思。
寄韓鵬 李頎
為政心閑物自閑，朝看飛鳥暮飛還。寄書河上神明宰，羨爾城頭姑射山。
《百花原 李頎
百花原頭望京師，黃河水流無已時。窮秋曠野行人絕，馬首東來知是誰。
遇劉五 李頎
洛陽一別梨花新，黃鳥飛飛逢故人。攜手當年共為樂，無驚蕙草惜殘春。
送崔嬰赴漢陽 李頎
中外相連弟與兄，新加小縣子男名。才年三十佩銅印，知爾弦歌漢水清。
送五叔入京兼寄綦毋三 李頎
吏部明年拜官後，西城必與故人期。寄書春草年年色，莫道相逢玉女祠。
野老曝背 李頎
百歲老翁不種田，惟知曝背樂殘年。有時捫虱獨搔首，目送歸鴻籬下眠。
送東陽王太守 李頎
江皋杜蘅綠，芳草日遲遲。檜楫今何去，星郎出守時。彤襜問風俗，明主寄惸嫠。令下不徒爾，人和當在茲。昔年經此地，微月有佳期。洞口桂花白，岩前春草滋。素沙靜津瀨，青壁帶川坻。野鶴每孤立，林鼯常晝悲。
詠張諲山水 李頎
小山破體閑支策，落日梨花照空壁。詩堪記室妒風流，畫與將軍作勍敵。
失題 李頎
紫極殿前朝伏奏，龍華會裏日相望。別離歲歲如流水，誰辨他鄉與故鄉。